ae9056599faa815885787cd3bb842536
jeg har fået en google ”penalty” (straf). hvad gør jeg?
waimea.dk
2019.47
først og fremmest skal du sørge for at få rettet de ting på dit website, som du mistænker, at google har straffet dig for. i langt de fleste tilfælde vil google selv opdage dette næste gang de kommer forbi, og normalt vil de så fjerne ”straffen” indenfor 30-60 dage.
i nogle tilfælde er det dog ikke nok. så skal du ansøge om en genvurdering af dit website. inden du gør dette, er det dog meget vigtigt, at du har fået fjernet alt det ”snavs”, der måtte være.
de fleste søgemaskiner har en ”two strikes out”-politik i forhold til spam. de accepterer normalt, at du dummer dig en enkelt gang, og lukker dig ind igen, hvis du rydder helt op, bukker, skraber og slikker dem lidt bagi. men bliver du snuppet en gang til, så kommer du ikke ind igen.
du ansøger om genvurdering via din google webmaster tools konto. har du stadig ikke fået oprettet sådan en, kan du gøre det her:

google.com/webmasters/tools/

når du har oprettet dig og dit domæne under google webmaster tools, vil du på forsiden se et link til ”request reconsideration”. du kan også klikke på nedenstående link, hvis du er logget ind:

google.com/webmasters/tools/reconsideration?hl=en

siden består af en forklarende tekst og en simpel formular, hvor du kan skrive din forespørgsel.
sørg for at du er ekstremt venlig og undskyldende i din e-mail. tag skylden på egne skuldre og forklar hvad der er sket og ikke mindst, hvad du har gjort for at få ryddet op. læg alle kortene på bordet.
om du vil fortælle dem en sand historie eller opdigte en inklusiv en falsk syndebuk, er op til dig. det er blot meget afgørende, at din historie er 100% troværdig og holder vand. er der de mindste huller i den, så kan du risikere at blive afvist.
med andre ord: skal du lyve skal du være rigtig god til det, ellers er det bedre at holde sig til sandheden!
undgå nogen som helst former for humor eller forsøg på ironi. det bliver alt for let misfortolket. hold dig til sagen. skriv præcist, venligt og modent.
yahoo og bing har også nogle procedurer for, hvordan du kan ansøge om genvurdering.
på yahoo behøver du ikke en konto, men det hjælper. du kan finde siden her:

http://help.yahoo.com/l/us/yahoo/search/urlstatus.html

på bing kan siden godt være lidt svær at finde. lige nu er url’en, den du finder nedenfor, men da det meget vel kan ændre sig så søg efter ”reinclusion” under hjælpesiderne på bing’s webmaster center (minder lidt om google webmaster tools).

http://webmaster.live.com/webmaster